[{"text_idx": "#000001", "text": "El kiu lando vi estas?Mi estas franca. Pli precize, mi venas de Loreno, nord-orienta Francio."}, {"text_idx": "#000002", "text": "Kial vi decidis ig\u0302i TEJO-volontulo?Por c\u0302efe 2 kialoj: havi pli da sperto, unuflanke esperanta, aliflanke profesia. Ankau\u0306 s\u0302ajnis al mi precipe interese labori en la koro de la Esperanto-movado. Krome, Nederlando mem s\u0302ajnis al mi interesa lando, interalie pro tio ke mi jam havas bazan scipovon de g\u0302ia lingvo.Pri kio vi okupig\u0302os pleje en la Centra Oficejo?G\u0302is nun la alia volontulo kaj mi havas kelkajn administradajn taskojn, kiel zorgi pri retpos\u0302to au\u0306 ordigado, sed baldau\u0306 ni estos pli okupitaj.Kion vi s\u0302atus lerni kaj sperti dum via volontulado?C\u0302efe mi s\u0302atus spertig\u0302i pri projektoj kaj eksteraj rilatoj pro tio, ke estas parto de mia estinta studado kaj profesiaj celoj. Krome, mi s\u0302atus ekkoni pli pri Esperantujo g\u0302enerale kaj neregistaraj organizoj.Kion vi faras en via eksterEsperantuja vivo, rilate al studoj kaj laboro?C\u0302e universitato mi studis lingvojn (la anglan kaj la rusan), internaciajn rilatojn kaj kunlaboradon. Miajn studadojn mi finis pli-malpli jaron antau\u0306e, post stag\u0302o en diplomatio. Dum kelkaj monatoj mi prenis iom da tempo por mi, vojag\u0302is kaj ekserc\u0302is laboron... kiam la kronvirusa pandemio komencig\u0302is. Tio kompreneble ne helpis. Espereble volontuli c\u0302e TEJO ankau\u0306 ebligos min ekhavi pli da profesia sperto por venontaj laboroj!C\u0302u vi jam havis spertojn en la Esperanto-movado? Se jes, kiuj? Sufic\u0302e malmulte. Esperanton mi eklernis 6 au\u0306 7 jaroj antau\u0306e sed g\u0302is nun partoprenis tre malmulte da Esperanto-eventojn, kvankam mi partoprenis sufic\u0302e multe da poliglotajn arang\u0302ojn, kie esperanto estas ofta. Krom tio, mi foje legis librojn kaj artikolojn en Esperanto, au\u0306skultis muzikon au\u0306 renkontis esperantistojn vojag\u0302ante, ekzemple en Rusio au\u0306 Japanio. Sed mi jam delonge emis pli aktivig\u0302i en Esperantujo, por tio volontuli en Roterdamo s\u0302ajnis al mi evidente.Kion signifas por vi esti esperantisto?Jen ampleksa demando! Mi dirus, ke g\u0302enerale esperantisto estas iel aktiva uzanto de Esperanto. En mia kazo signifas, ke Esperanto kaj sia kulturo estas parto de mia vivo kaj mi zorgas pri g\u0302ia disvastig\u0302o kaj kresko."}, {"text_idx": "#000004", "text": "Laisser un commentaire ou Annuler la re\u0301ponse"}]